open-index/open-wikipedia-markdown huggingface dataset:
Chogo av Baekje

**Chogo av Baekje** (født ?, død 214) var 5. konge i det koreanske kongedømmet Baekje. Han var sønn av den foregående kong Gaeru.

## Biografi
Etter at Gaeru hadde gitt ly til en Sillaforræder i 165, ble forholdet mellom Baekje og Silla spent. Dette skjedde året før Chogo overtok som konge. Chogo bestemte seg for å angripe Silla i 167 og erobret to festninger, men Sillahæren klarte å slå angrepet tilbake.

Chogo forsøkte en ny invasjon mellom 188 og 190 mot Silla, og klarte denne gangen å erobre flere festninger (Mosan, Guyang, Wonsanhyang og Yogeo). I 204 ødela han Yocha. Han fikk bygd nye festninger inkludert Jeokhyeon og Sado, begge på okkupert territorium, og flyttet flere innbyggere dit i 210.

I 214 erklærte han krig mot mohefolket. Han ledet 1&nbsp;000 soldater og erobret Seokmunfestningen, men mohehæren gjennomførte et motangrep i Sulcheonregionen i Baekje. I juli 214 invaderte Silla Baekje og erobret Sahyeonfestningen.

Den åttende kong Goi er sagt å være Chogos yngere bror. Den 13. kong Geunchogo tok Chogos navn for å antyde hans familietilhørighet etter en langvarig rivalisering mellom to kongefamilier.

## Referanser


## Eksterne lenker
*  Three-Kingdom Era: Koreans bring culture to Japan The Korea Times 25. november 2011
*  Doosan Encyclopedia
Gusu av Baekje

**Gusu av Baekje** (født ?, død 234) var 6. konge i det koreanske kongedømmet Baekje. Ifølge Samguk Sagi, var han etterkommer etter kongedømmets grunnlegger, Onjo og eldste sønn av den femte kong Chogo.

Selv om datoene gitt i Samguk Sagi er riktige, var Baekje i Gusus regjeringstid trolig en føderasjon, og ikke enda et kongedømme.

I 216 motstod han en invasjon fra mohefolket mot Sadofestningen, og i 222 slo han en hær på 5&nbsp;000 Sillasoldater. Samguk Sagi viser at Baekje måtte tåle flere militære tap mot mohefolket og Silla, såvel som flere naturkatastrofer mot slutten av kongeperioden til Gusu.

Gusus eldste sønn, Saban, ble kongedømmets sjuende konge i en kort tid. Saban ble kastet fra trona av Goi, etter Samguk Sagi Chogos bror, men er antatt å tilhøre en konkurrerende kongefamilie. De to kongefamiliene har trolig fortsatt å kjempe mot hverandre, for Gusus andre sønn ble 11. kong Biryu, og navnet på den 14. kongen, Geungusu, indikerer avstamming fra Gusu.

## Referanser


## Eksterne lenker
*  Three-Kingdom Era: Koreans bring culture to Japan The Korea Times 25. november 2011
*  Doosan Encyclopedia
Sick My Duck

***Sick My Duck*** er et studioalbum fra det norske boogierock-bandet Backstreet Girls.

Plata ble utgitt på CD av FaceFront i 2003, og LP av Kick Me Records i 2008. LP-en kom i 2 forskjellige farger: svart og hvit vinyl. CD-en ble sendt ut som promo. Dette var den vanlige utgivelsen, men med «promo» skrevet over strekkoden. Dette var gruppas første utgivelse med Dan Thunderbird på bass. 

Det ble spilt inn en musikkvideo til «Boogie My Life Away» som imidlertid aldri er blitt vist på norsk tv.

## Sporliste
#«Hard Roxx» 03:22 (P. Baarli)
#«Black Boogie Death Rock'n Roll» 03:30 (P. Baarli, B. Müller)
#«Gutter Talk» 02:40 (P. Baarli)
#«Boogie My Life Away» 02:57 (P. Baarli, B. Müller)
#«Damn That Man» 04:11 (P. Baarli, B.T. Baarli, B. Müller)
#«Feed The Monkey» 03:25 (P. Baarli)
#«Sick My Duck» 01:54 (P. Baarli, B. Müller)
#«Hizbollah Rock'n Rollah» 03:14 (P. Baarli, B. Müller)
#«Born Bad» 03:16 (P. Baarli, B. Müller)
#«Hiroshima Shakin'» 03:28 (P. Baarli, B. Müller)
#«Drink 'Til We Stink» 04:09 (P. Baarli, B. Müller)
#«Downtown Shocker» 03:30 (P. Baarli, B.T. Baarli)
#«Partypounder» 04:39 (P. Baarli, B. Müller)
#«Victory» 04:03 (P. Baarli)

## Personell
### Backstreet Girls
* Burn M. Müller – vokal
* P. Baarli – Gitar, bakgrunnsvokal
* B.T. Baarli – trommer
* Dan Thunderbird – Bass, bakgrunnsvokal
### Øvrige
*E.S. Brady – Førstegitar på *Downtown Shocker*
*Tom Trussel - Bakgrunnsvokal på *Born Bad*
*Hugo Alvarstein - Produsent, Tekniker, miksing
*Jim Johansen - Tekniker
*Morten Lund - Mastering 
*Frode Øien - Fotograf
*Morten Enger - Omslag 

## Eksterne lenker
*
Troppene til EM i fotball 2012

**Troppene til EM i fotball 2012** er en liste over samtlige spillere som deltok i Fotball-EM 2012 i Polen og Ukraina. Turneringen startet 8. juni 2012, og finalen ble holdt 1. juli, i Kyiv.

## Gruppe A
### 

### 

### 

### 

## Gruppe B
### 

### 

### 

### 

## Gruppe C
### 

### 

### 

### 

## Gruppe D
### 

### 

### 

### 

## Eksterne lenker
* Offisiell hjemmeside for EM i fotball 2012
Illuga saga Tagldarbana

**Illuga saga Tagldarbana** («Sagaen om Illuga Tagldardreperen») er en relativt ung «islendingesaga» fra ca 1600-tallet. Historien foregår i Bjarmeland og på Island på  900-tallet. Sagaen har blitt beskrevet som «en saga fra det 17. årh., som foregår i det 10. årh. og indeholder talrige eventyrfantasier; helten får sit navn efter at have dræbt en rise»

Sagaen ble tatt med i Guðni Jónssons standardutgave av islendingesagaer.

## Referanser
Saban av Baekje

**Saban av Baekje** (født ?, død ?) var 7. konge i det koreanske kongedømmet Baekje. Han var eldste sønn av kong Gusu.

Ifølge Samguk Sagi ble Saban ansett som for ung til å bli konge, og ble raskt etterfulgt (ifølge Samguk Yusa avsatt) av kong Goi, yngere bror av den 5. kong Chogo. Dette kan ifølge flere forskere tyde på en intern strid blant to eller flere av hoffets kongefamilier, kanskje at Jin-klanen fikk overtaket over Hae-klanen.

Lite er kjent om Saban. I enkelte japanske kilder som *[[Shinsen Shōjiroku]]* nevnes forbindelse med enkelte klaner fra Yamatoperioden. Dette kan indikere at han befant seg i dette landet mot slutten av livet.

## Referanser


## Eksterne lenker
*  Three-Kingdom Era: Koreans bring culture to Japan The Korea Times 25. november 2011
*  Doosan Encyclopedia
Lekestue for de minste

***Lekestue for de minste*** er en norsk barne-tv-serie som ble sendt på NRK fra 1967 til 1970.

Blant programlederne var Vibeke Sæther, som senere også ledet *[[Lekestue (Barne-TV)|Lekestue]]*.

## Eksterne lenker
*
2012 BX34

**** er en liten aten-asteroide som krysset nær Jorden 27. januar . Asteroiden passerte 0,0004371 AU ( km) fra Jorden da den var på det nærmeste kl. 15.25 GMT, noe som plasserer den blant de asteroidene som er registrert som passert nærmest Jorden.  er omkring 8 meter og hadde den styret mot Jorden i 2012 ville den vært for liten til å komme igjennom Jordens atmosfære intakt.

Mens den nærmet seg Jorden i 2012 var asteroiden på det lyseste med en tilsynelatende størrelsesklasse på omkring 13,9, noe som gjorde den omtrent så lyssterk som dvergplaneten Pluto. Den 25. februar 2012 hadde den blitt nedtonet til en styrke på 30. Når den igjen nærmer seg Jorden 28. januar 2014 med en avstand på 0,0246 AU ( km), vil asteroiden bare oppnå en styrke på omkring 23.  har blitt observert i detalj ved hjelp av radarastronomi.

## Referanser




## Eksterne lenker
* 
* Zippy little asteroid 2012 BX34 makes a quick visit . Astro Bob, 27. januar 2012.
* 2012 BX34 - Close Approach. (Ernesto Guido, Giovanni Sostero & Nick Howes), 27. januar 2012.
* Asteroid makes near-miss fly-by. BBC News, 27. januar 2012.
* Bus-Size Asteroid Buzzes Earth in Close Flyby. Space.com, 27. januar 2012.
Arkitekturåret 1939

**Arkitekturåret 1939** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1939.

## Bygninger
### Norge
*Villa Stenersen i Oslo, tegnet av Arne Korsmo.
*Oslo hovedbrannstasjon, tegnet av Harald Aars.
*Siljustøl i Bergen, Vestland, tegnet av Ludolf Eide Parr sammen med Harald Sæverud.
*Sauda rådhus, Rogaland, tegnet av Gustav Helland. 
*Oscars gate 19 i Oslo, tegnet av Th. Frost og David Sandved. 

## Hendelser
*

## Priser
* Kornsilo for Christianssands Møller tildelt Houens fonds diplom for god arkitektur. Arkitekter Sverre Aasland og Arne Korsmo.
## Dødsfall
*
Þorsteins saga Geirnefjufóstra

**Þorsteins saga Geirnefjufóstra** er en nyskrevet «islendingesaga» fra 1800-tallet, skrevet av Gísli Konráðsson på bakgrunn av tradisjonsstoff, omtalt som «en saga i fornalderstil, som formodentlig først er skrevet i det 18. årh.» Historien foregår på 900-tallet i Norge, Island, Færøyene, Grønland og Jämtland.

Sagaen ble tatt med i Guðni Jónssons standardutgave av islendingesagaer.

## Referanser
Guðni Jónsson

**Guðni Jónsson** (født 22. juli 1901 ved Eyrarbakki, død 4. mars 1974) var en islandsk historiker og professor ved Háskóli Íslands fra 1957 til 1967.

Guðni er særlig kjent for sine standardutgaver av gamle islandske tekster; blant dem *Íslendingasögur I-XII* (1946–1947) og *Fornaldarsögur Norðurlanda*.

## Referanser


## Eksterne lenker
* Guðni Jónsson mbl.is, 22. juli 2001.
Sprint-NM på skøyter 2000

**Sprint-NM på skøyter 2000** ble avholdt 8. og 9. januar 2000 på Furumo stadion, Geithus i Modum.Teknisk arrangør var Geithus Idrettslag.

Norgesmestere ble Edel Therese Høiseth, Geithus IL for damene og Pål Gravem, Eidsvold TF for herrene.

## Mesterskapsrekorder

## Sammenlagt damer senior

## Sammenlagt herrer senior

## Kilder
* 
* 

## Eksterne lenker
* 
*
Ottakring

**Ottakring** er den 16. av Wiens 23 bydeler. Den ble dannet i 1892 ved at de selvstendige kommuner Ottakring og Neulerchenfeld ble slått sammen.

## Referanser


## Litteratur
* Felix Czeike, Walter Lugsch: *Studien zur Sozialgeschichte von Ottakring und Hernals*. Jugend und Volk, Wien 1955
* Felix Czeike: *Wiener Bezirkskulturführer: XVI. Ottakring*. Jugend und Volk, Wien 1981, ISBN 3-7141-6233-X
* Christine Klusacek, Kurt Stimmer: *Ottakring: vom Brunnenmarkt zum Liebhartstal*. Mohl, Wien 1983, ISBN 3-900272-37-9
* Ferdinand Kovarik: *100 Jahre Ottakring bei Wien*. Selbstverl. F. Kovarik, Wien 1991
* Carola Leitner (Hg.): *Ottakring: Wiens 16. Bezirk in alten Fotografien*. Ueberreuter, Wien 2006, ISBN 3-8000-7178-9
* Alfred Schiemer: *Auf Ottakrings Spuren: historische Streifzüge zwischen Gürtel und Gallitzinberg*. Ed. Volkshochschule, Wien 1999, ISBN 3-900799-26-1
* Friedrich Slezak: *Ottakringer Arbeiterkultur: an zwei Beispielen*. Slezak, Wien 1982, ISBN 3-85416-085-2
* Karl Ziak: *Von der Schmelz auf den Gallitzinberg: Gang durch die Gassen meiner Kindheit und durch die Geschichte Ottakrings*. Jugend und Volk, Wien 1969

## Eksterne lenker
*
Kinesisk hage

**Kinesisk hage** (tradisjonell kinesisk: 中國園林, forenklet kinesisk: 中国园林, pinyin: *Zhōngguó yuánlín*, også kjent som **kinesisk klassisk hage**, 中國古典園林, 中国古典园林, *Zhōngguó gǔdiǎn yuánlín*) er et vidt samlebegrep for orientalske hager og især kinesiske hageanlegg som gjenskaper naturlige landskaper i miniatyr. Stilen er blitt utviklet i Kina siden før 1000 f.Kr., og har tatt forskjellige tillegg og utviklet nye særtrekk gjennom tidene, gjerne knyttet til de vekslende kinesiske dynastier. Den er således verdens eldste tradisjon innen landskapsarkitektur. Det finnes vidstrakte hager, som de store hagene anlagt for keiserens rekreasjon, og ofte ganske små hager anlagt av lærde, diktere, pensjonerte mandariner og andre. 

Den klassiske kinesiske hage er helst innringet bak en høy mur. Den har en eller flere store eller små innsjøer/dammer, en stenhage, trær og blomster, haller og paviljonger, og gjort tilgjengelig og sammenknyttet med hellebelagte stier seg bukter seg gjennom landskapet og gjerne av sikksakkgallerier. Ved ofte korte åstedsforflyttelser kan man nyte gjerne helt forskjellige utsyn; en vandring gjennom hagen kan således lignes med å rulle ut en rull av landskapstegninger.

## Litteratur
*, New World Press, Beijing (ISBN 978-7-80228-508-8)
*, Éditions de la Martinière, Paris (ISBN 978-2-7324-4038-5)
*, Éditions Robert Lafont, Paris, (ISBN 2-221-06707-X)
* 
* 
* 
*, Editions You Feng, Paris (ISBN 978-2-84279-142-1)
Ola Englund

**Ola Englund** (født 1981) er en svensk gitarist i de svenske death metal-bandene «Feared» og «Scarpoint».
Han er også gitarist i det amerikanske death metal-bandet Six Feet Under.

## Referanser


## Eksterne lenker
* 
*
Jamie Campbell Bower

**James Metcalfe Campbell Bower** (født 22. november 1988 i London) er en britisk skuespiller, sanger og modell.

Bower er kjent for å ha spilt en stor rolle i Tim Burtons versjon av musikalen *[[Sweeney Todd – Demonbarbereren fra Fleet Street (film)|Sweeney Todd – Demonbarbereren fra Fleet Street]]* (2007), hvor han spiller mot Johnny Depp. Denne filmen ble hans gjennombrudd. Han spiller dessuten vampyren Caius i *Twilight*-filmene. Han hadde også en birolle i *[[Harry Potter og dødstalismanene – del 1]]* (2010) og *[[Harry Potter og dødstalismanene – del 2]]* (2011) som en ung versjon av den svarte trollmannen Gellert Grindelwald, en barndomsvenn av Albus Humlesnurr. Han dukker også opp i *[[London Boulevard]]* (2010) og *[[Anonymous (film)|Anonymous]]* (2011). Campbell Bower hadde for øvrig hovedrollen som King Arthur i TV-serien *[[Camelot (TV-serie)|Camelot]]*, som ble kansellert etter første sesong.

I 2013 spilte han i *[[The Mortal Instruments]]*, en filmatisering av boken av Cassandra Clare. Her portretterer han Jace Wayland, en av hovedrollene. Filmen ble regissert for øvrig av norske Harald Zwart, og har Lily Collins i hovedrollen som Clary Fray.

Campbell Bower var forlovet med Bonnie Wright, som spilte Gulla Wiltersen i *Harry Potter*-filmene.

## Filmografi
### Filmer
* 2015 - *[[Sodor's Legend of the Lost Treasure]]* – Skiff (UK/US Stemme)
* 2013 - *[[The Mortal Instruments: City of Bones]]* – Jace Wayland
* 2012 - *[[The Twilight Saga – Breaking Dawn|The Twilight Saga: Breaking Dawn – Part 2]]* – Caius
* 2011 - *[[The Twilight Saga – Breaking Dawn|The Twilight Saga: Breaking Dawn – Part 1]]* – Caius
* 2011 - *[[Anonymous (film)|Anonymous]]* – Unge Earl of Oxford
* 2011 - *[[Harry Potter og dødstalismanene – del 2]]* – Unge Gellert Grindelwald (ukredittert)
* 2010 - *[[London Boulevard]]* – Whiteboy
* 2010 - *[[Harry Potter og dødstalismanene – del 1]]* – Unge Gellert Grindelwald
* 2009 - *[[The Twilight Saga – New Moon]]* – Caius
* 2008 - *[[Vinterkrig]]* – Jack
* 2008 - *[[RocknRolla]]* – Rocker
* 2007 - *[[Sweeney Todd – Demonbarbereren fra Fleet Street (film)|Sweeney Todd – Demonbarbereren fra Fleet Street]]* – Anthony Hope

### Fjernsyn
* 2022 - *[[Stranger Things]]* – Vecna (Sesong 4)
* 2017 - *[[Will (TV-serie)|Will]]* – Christopher Marlowe (10 episoder)
* 2016 - nåværende - *[[Thomas & Friends]]* – Skiff (UK/US stemme)
* 2011 - *[[Camelot]]* – King Arthur (10 episoder)
* 2009 - *[[The Prisoner]]* – 11-12 (6 episoder)
* 2007 - *[[The Dinner Party]]* – Douglas (TV-film)

## Referanser


## Eksterne lenker
*
San Antonio (distrikt i Grau)

**San Antonio** er et distrikt i provinsen Grau i regionen Apurímac i Peru. Distriktets nasjonale statistikkode er 030709 og hovedstaden er San Antonio.

Distriktet ble opprettet den 17. mars 1958.

## Landsbyer i distriktet San Antonio

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: San Antonio
Parelbella

***Parelbella*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn 40–50 millimeter), forholdsvis slankvingede, kontrastrikt tegnede smygere. Kroppen er svart med lyst blågrønne striper. Vingene er svarte med en eller to hvite tverrstriper i forvingen, bakvingen med tre lyst metallisk grønne tverrbånd, også forvingen har metallisk grønne striper. Larven er svart eller mørkt rødlig med gulaktige tverrbånd, kledt med lange, men ikke spesielt tettsittende hår. Også puppen er kraftig hårete.

## Levevis
Larvene lever på busker og trær i slektene *Eugenia* og *Myrcia* (myrtefamilien). Som vanlig for Pyrrhopygini gnager larven ut en skive fra bladet og fester denne over seg med silke, slik at den danner et vernende skjold over larven.

## Utbredelse
Artene er utbredt i Mellom- og Sør-Amerika, fra det sørlige Mexico til Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *Parelbella* Mielke, 1995
***************** *[[Parelbella ahira]]* (Hewitson, 1866)
***************** *[[Parelbella macleannani]]* (Godman & Salvin, 1893)
***************** *[[Parelbella nigra]]* Mielke, Austin & Warren, 2008
***************** *[[Parelbella peruana]]* Mielke, 1995
***************** *[[Parelbella polyzona]]* (Latreille, 1824)

## Kilder
* Brower, A.V.Z. og Warren, A. (2007) *Parelbella* på *Tree of life* http://tolweb.org/Parelbella/
* Markku Savela's Lepidoptera and some other life forms: Sjekkliste over artene. Hentet 3.6. 2012.

## Eksterne lenker
* 
* Butterflies of America - *Parelbella* spp. http://www.butterfliesofamerica.com/L/t/Parelbella_a.htm
Aspitha

***Aspitha*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn ca. 40 millimeter), kraftige, svarte smygere. Det er forholdsvis stor forskjell mellom kjønnene, hunnene er større og mer ensfarget svarte enn hannene, hunnen er gjerne ensfarget svart bortsett fra en rød eller gul flekk ved bakvingens bakhjørne. Hannene har som oftest i alle fall en hvit tverrflekk på forvingen, og i varierende grad røde felter på hodet, kroppen, indre del av begge vingepar og ved bakvingens bakhjørne. Frynsene langs vingenes ytterkant er ofte skinnende hvite.

## Levevis
Artene lever i tropisk skog. I likhet med mange andre tropiske sommerfugler kommer de gjerne ned til elvebredder og andre steder der det finnes mineralrik væske som de kan suge i seg.

## Utbredelse
Artene er utbredt i Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *Aspitha* Evans, 1951
***************** *[[Aspitha agenoria]]* (Hewitson, 1876)
***************** *[[Aspitha aspitha]]* (Hewitson, [1866])
***************** *[[Aspitha bassleri]]* (Bell, 1940)
***************** *[[Aspitha leander]]* (Boullet, 1912)

## Kilder
* Brower, A.V.Z. og Warren, A. (2007) *Aspitha* på *Tree of life* http://tolweb.org/Aspitha/
* Markku Savela's Lepidoptera and some other life forms: Sjekkliste over artene. Hentet 3.6. 2012.
* Butterflies of Amazonia - *Aspitha aegenoria* http://www.learnaboutbutterflies.com/Amazon%20-%20Aspitha%20aegenoria%20cruor.htm

## Eksterne lenker
* 
* Butterflies of America - *Aspitha* spp. http://www.butterfliesofamerica.com/L/t/Aspitha_a.htm
Tåtten om den sogekunnige islendingen

***Tåtten om den sogekunnige islendingen*** (*Íslendings þáttr sögufróða*) er en tått, en kort islendingesaga fra 1200-tallet. Historien foregår i Norge i kong Harald Hardrådes regjeringstid (1047–1066) og handler om en navnløs islending som oppholder seg ved kongens hoff.

Hovedpersonen får opphold ved hoffet fordi han kan fortelle sagaer, og han blir pålagt å fortelle til alle som spør, når de spør. Innunder jul bli han taus og fortvilet. Kongen avslører at dette er fordi han har fortalt alle historier han kan, og ikke ønsker å gjenta seg selv. Det avklares imidlertid at han kan én saga til, en han hadde lært av Halldórr Snorrason om kong Haralds reiser. 

Tåtten er kjent fra håndskriftene  *[[Morkinskinna]]*, *[[Hulda-Hrokkinskinna]]* og *[[Hrokkinskinna]]*; det er mulig at den er inkludert i *Morkinskinna* for å autentisere den etterfølgende beretningen om kong Haralds reiser. Sagaen er også «fejlagtigt blevet kaldt **Þorsteins þáttr sögufróða**, selv om navnet på helten er ukendt». 

Oversatt til norsk av Jan Ragnar Hagland i fembindsverket *Islendingesagaene*, 2014.
## Referanser
Gosikibreen

**Gosikibreen** er en liten isbre i den østre delen av Dronning Maud Land. Den strømmer mellom Maku Iwa og Tyô-ga-take i den sentrale delen av Dronning Fabiolafjella.

Breen ble undersøkt av en japansk forskningsekspedisjon (JARE) i 1960 og navngitt **Gosiki Hyôga** (*den femfargede breen*). Navnet er ikke blant de offisielle norske stedsnavn i Antarktis som godkjennes av Norsk Polarinstitutt.

## Kilder
*
Heitobreen

**Heitobreen** er en liten isbre i den østre delen av Dronning Maud Land. Den strømmer vestover langs sørsiden av Heitofjellet i den søndre delen av fjellområdet Langhovde vest for  Lützow-Holmbukta.

Breen ble undersøkt og kartlagt av japanske forskningsekspedisjoner (JARE) mellom 1957 og 1962 og navngitt **Heito-hyoga** av JARE i 1973 etter det nærliggende Heitofjellet (Heitô Zan, *det flattoppede fjellet*). Navnet er ikke blant de offisielle norske stedsnavn i Antarktis som godkjennes av Norsk Polarinstitutt.

## Kilder
*
Tåtten om Torvald Tasalde

***Tåtten om Torvald Tasalde*** (norrønt *Þorvalds þáttr tasalda*) er en tått, en kort islendingesaga fra 1300-tallet. Historien foregår i Norge ca år 995-1000 og handler om islendingen Torvald, som bistår kong Olav Tryggvason i kristningsarbeidet.

Torvald blir sendt av kongen til bonden *Bård Digre* i Oppland, for å overtale ham til å motta kristentroen. Torvald blir møtt av en horde underjordiske, og blir nesten skremt bort, men vinner til slutt en brytekamp mot Bård, fordi Torvald har bundet fast en lapp med hellig tekst på brystet, under klærne.

Teksten er kjent fra håndskriftet Flateyjarbók. Oversatt til nynorsk som *Tåtten om Torvald Tasalde* ved Lars S. Vikør, 2014.

## Referanser
Tåtten om Torhall Knapp

***Tåtten om Torhall Knapp *** (norrønt *Þórhalls þáttr knapps*) er en tått, en kort islendingesaga fra 1300-tallet. Historien foregår på Island på 900-tallet og handler om Torhall, som i en drøm får et forvarsel om kristningen av Island.

Torhall er syk av spedalskhet, og en overbevist bloter og gammeltroende. I en drøm blir han oppsøkt av en skinnende rytter i kongedrakt og med et gyllent spyd. Rytteren befaler Torhall å bygge en kirke, og varsler om at han på det kommende Alltinget vil få møte representanter for en ny, sann tro. Torhall adlyder, og blir frisk og døpt.

Teksten er kjent fra håndskriftet Flateyjarbók. Edvard Bull d.e. karakteriserer tåtten som et «av de halvkristelige eventyr, som er bevaret i pættir'ne til Olav Trygvessøns saga i Flateboken», og stedfester det til «Knapstad i Skagafjordssyssel».

Den er oversatt til nynorsk som *Tåtten om Torhall Knapp* ved Jan Ragnar Hagland, 2014, og til bokmål som *Tåtten om Torhall på Knappstad* ved Edvard Eikill i Flatøybok, bind II, 2015.
## Referanser
Ævi Snorra goða

**Ævi Snorra goða** («Snorri godes liv») er en tått, en kort islendingesaga fra 1100-tallet. Det er en kort oppsummering av livet til Snorre Gode (ca 955-1031), som også opptrer i *[[Sagaen om Øyrbyggjene]]*. Teksten er noen ganger tilskrevet forfatteren Are Torgilsson Frode.

## Referanser
Candy (film fra 2006)

***Candy*** er en australsk romantisk dramafilm fra 2006 regissert av Neil Armfield. Hovedrollene spilles av Abbie Cornish og Heath Ledger. Den er basert på  av Luke Davies.

## Handling
Handlingen er delt opp i tre – Heaven, Earth og Hell. Poeten Dan forelsker seg i kunststudenten Candy, som på sin side er like fascinert av hans bohemske livsstil og i heroinen som følger med. Vi følger dem mens de sliter med å bestemme seg for om det er hverandre eller dopet de er mest glad i. Det står dessuten klart at dopbruket er på sitt verste når de er med hverandre, og at det ikke har en særlig positiv effekt på dem. De må derfor avgjøre om kjærligheten er så sterk at de er villige til å i verste fall ødelegge livet sitt for den.

## Rolleliste
* Abbie Cornish som Candy
* Heath Ledger som Dan
* Geoffrey Rush som Casper
* Tom Budge som Schumann
* Roberto Meza Mont som Jorge
* Tony Martin som Mr. Wyatt
* Noni Hazlehurst som Mrs. Wyatt
* Tim McKenzie som Uncle Rod
* Tara Morice som Aunt Katherine

## Referanser


## Eksterne lenker
*
Tåtten om Ogmund Dott

***Tåtten om Ogmund Dott*** (norrønt *Ǫgmundar þáttr dytts ok Gunnars helmings*, «Tåtten om Ogmund Dytt og Gunnar Halving») er en tått, en kort islendingesaga, fra 1300-tallet.

Historien foregår i Norge og Sverige på 900-tallet, og tåtten har blitt beskrevet som en «kristningstått» (*conversion þáttr*).
Handlingen er todelt; den første delen handler om Ogmund, som er fetter til Viga-Glum fra *[[Viga-Glums saga]]*, og hans opplevelser i Norge; den andre delen handler om Ogmunds venn Gunnar, som er involvert i Frøydyrking i Sverige.

Ogmund blir fornærmet mens han oppholder seg i Norge, og hevner seg på kløktig vis ved å kle seg ut mens han tar hevn. Forbindelsen mellom de to delene av fortellingen ligger i at Ogmund låner klær av vennen Gunnar mens han tar hevn. Gunnar bærer tofargede, iøynefallende klær. Ogmund reiser hjem til Island med gjenreist ære, mens Gunnar blir mistenkt for drapet og må rømme til Sverige - og det meste av den korte fortellingen skildrer hans opplevelser der. «The most remarkable feature of the tale is its account of Gunnar Half’s adventures in Sweden, including details about worship of the god Freyr»

Gunnar kommer til et sted hvor han møter en aktiv Frøy-kult, hvor Frøy tilbes i form av en trefigur. Trefiguren skal ha evne til å agere og ha behov for seksuell omgang med en prestinne som følger trefiguren på rundreise i distriktet. I tåtten omtales trefiguren vekselvis som «Frøy» og som «djevelen». I tråd med Gunnars tilnavn, som avspeiler halve identiteter
, er Gunnar først tjener for Frøy og prestinnen, deretter slåss han med Frøy/trefiguren/djevelen og beseirer den. Han tar så Frøys plass, blir tilbedt og gjør prestinnen gravid. Han mottar mange offer, men avskaffer dyreofring – et hint til kristningsprosessen som pågår i Norden.
«*De svenske syntes nu særdeles vel om denne deres Gud; Vejret var ogsaa saa mildt, og alle Ting tegnede sig saa godt, at intet Menneske kunde mindes sligt. Dette spurgdes vidt omkring, hvor mægtig de svenskes Offergud var; det kom ogsaa for Kong [[Olav Tryggvason|Olaf Tryggvesøn]], og han anede, hvorledes det vel hang sammen*».
Kong Olav kaller Gunnar hjem til Norge, og ettergir ham drapsboten. Gunnar og hans nye kone får med seg megen rikdom, den tidligere Frøy-prestinnen lar seg døpe, «og de holdt siden den sande Tro».

Teksten er kjent fra åtte håndskrifter, blant annet *[[Flatøybok]]*. Tåtten er oversatt til norsk i og med at den er en del av *[[Den større saga om Olav Tryggvason]]*. Oversatt til nynorsk som *Tåtten om Ogmund Dott* ved Lars S. Vikør, 2014.

## Referanser
Et godt år

***Et godt år*** (originaltittel: ***A Good Year***) er en britisk romantisk dramakomedie fra 2006. Filmen er regissert av Ridley Scott, og har Russell Crowe, Marion Cotillard og Albert Finney i hovedrollene. Filmen er basert på romanen med samme navn av Peter Mayle.

## Handling
Max Skinner (Russell Crowe) er en bankmann som ikke har hatt kontakt med sin onkel Henry (Albert Finney) på mange år. Men når Henry dør, arver Max en vingård i Provence, der han tilbragte brorparten av barndommen, mens onkelen lærte ham forskjellen på å vinne og tape, og å skaffe seg et killerinstinkt. Max drar derfor til Frankrike med planer om å selge eiendommen.

Imidlertid forandrer han mening underveis, da han bokstavelig talt treffer på og forelsker seg i den sjarmerende franske kvinnen Fanny (Marion Cotillard), samtidig som en ung amerikansk kvinne ved navn Christie Roberts (Abbie Cornish) dukker opp og hevder at hun er Henrys datter. I tillegg bringer herregården med seg noen minner Max ikke husket fant sted, og han begynner å lure på om han har glemt enkelte viktige ting han lærte i barndommen.

## Rolleliste
* Russell Crowe i rollen som Max Skinner
* Marion Cotillard i rollen som Fanny Chenal
* Albert Finney i rollen som onkel Henry Skinner
* Abbie Cornish i rollen som Christie Roberts
* Freddie Highmore i rollen som unge Max
* Tom Hollander i rollen som Charlie Willis
* Didier Bourdon i rollen som Francis Duflot
* Isabelle Candelier i rollen som Ludvine Duflot
* Rafe Spall i rollen som Kenny
* Archie Panjabi i rollen som Gemma
* Richard Coyle i rollen som Amis
* Kenneth Cranham i rollen som Sir Nigel
* Valeria Bruni Tedeschi i rollen som Nathalie Auzet
* Jacques Herlin i rollen som Papa Duflot

## Referanser


## Eksterne lenker

*
Goi av Baekje

**Goi av Baekje** (født ?, død 286) var 8. konge i det koreanske kongedømmet Baekje. Han var andre sønn av den fjerde kongen, Gaeru, og yngere bror av den femte, Chogo.

## Bakgrunn
Etter den sjette kongen, Gusus død, ble hans eldste sønn, Saban utpekt til ny konge. Men han var for ung for oppgaven, og gikk av (eller avsatt ifølge Samguk Yusa). Goi ble i stedet kronet som konge.

Noen forskere tolker kildene Samguk Sagi og Samguk Yusa dit hen at Goi yar yngere bror av kong Chogos mor, og impliserer dermed en ny kongelinje, Utae - Biryu, heller enn den som var vanlig, med direkte etterkommere av Baekjes grunnlegger Onjo.

De kinesiske historieverkene Zhoushu (周書) og Suishu (隋書) refererer til «Gutae» som Baekjes grunnlegger, og noen forskere mener at «Gutae» refererer til Goi som kongedømmets grunnlegger.

## Kongetid
Goi krediteres for å ha sentralisert kongedømmets makt og for å ha lagt grunnlaget for en statsdannelse. Umiddelbart etter å ha blitt konge etablerte han et sentralt militært kontor som fikk i oppgave å motarbeide de regionale klanenes ønske om uavhengighet. *Samguk Sagi* skriver at han i 260 etablerte et sentralt byråkrati med seks ministre, 16 rangeringsnivå og en kleskode, selv om det er trolig at systemet ikke ble fullt ut gjennomført i hans kongetid.

I 262 etablerte han regulasjoner mot bestikkelser, der de som mottok dette skulle tilbakebetale tre ganger beløpet. Han beordret dyrking av ny jord sør for hovedstaden.

## Utenlandske forbindelser
Goi ekspanderte Baekje kontrollen over området rundt Hanelva og tok blant annet kontroll over restene av  føderasjonen Mahan sørvest på Koreahalvøya. Dessuten angrep han grenseområdene mot Silla, kongedømmet som lå øst på halvøya.

Baekje endret også sin defensive politikk overfor Kina til en mer offensiv en. Goi angrep Lelang-kommanderiet og Daifang-kommanderiet etter at Kina hadde forsøkt å hindre Baekjes ekspansjon ved å angripe regionen rundt Hanelva. Ifølge både den koreanske *Samguk Sagi* og den kinesiske *[[Wei Zhi]]* gikk Baekje i 246 til krig mot Daifang-kommanderiet og drepte guvernør Gong Zun.

## Referanser


## Litteratur
* Best, J.W. (2002).  "Buddhism and polity in sixth-century Paekche".  *Korean Studies* 26(2), 165&ndash;218.

## Eksterne lenker
*  Three-Kingdom Era: Koreans bring culture to Japan The Korea Times 25. november 2011
*  The Academy of Korean Studies
Oxynetra

***Oxynetra*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn 40-50 millimeter), mørke smygere med stor forskjell mellom kjønnene. Kroppens og vingenes grunnfarge er svart. Hannen har et rødt belte på bakkroppen og store, mer eller mindre gjennomsiktige "vinduer" på begge vingepar, mens hunnen er ensfarget svart bortsett fra et smalt rødt belte på bakkroppen.
Larven er sparsomt hårete (til Pyrrhopygini å være), med gulgrønne og svarte tverrbånd.

## Levevis
Larven lever på busker og trær i kirsebærslekten (*Prunus*, rosefamilien).

## Utbredelse
Artene er utbredt i Mellom- og Sør-Amerika, fra Panama i nord til Argentina i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Pyrginae Burmeister, 1878
*************** Gruppen Pyrrhopygini Mabille, 1877
**************** Slekten *Oxynetra* C. & R. Felder, 1862
***************** *[[Oxynetra confusa]]* Staudinger, 1888
***************** *[[Oxynetra hopfferi]]* Staudinger, 1888
***************** *[[Oxynetra semihyalina]]* C. & R. Felder, 1862

## Kilder
* Brower, A.V.Z. og Warren, A. (2007) *Oxynetra* på *Tree of life* http://tolweb.org/Oxynetra/
* Markku Savela's Lepidoptera and some other life forms: Sjekkliste over artene. Hentet 6.6. 2012.

## Eksterne lenker
* 
* Butterflies of America - *Oxynetra* spp. http://www.butterfliesofamerica.com/L/t/Oxynetra_a.htm
Stop-Loss

***Stop-Loss*** er en amerikansk drama fra 2008. Filmen er regissert av Kimberly Pierce, og har Ryan Phillippe, Abbie Cornish, Channing Tatum og Joseph Gordon-Levitt i noen av hovedrollene. Filmen er skrevet av Pierce og Mark Richard.

## Handling
Soldaten Brandon King (Ryan Phillippe) har nettopp fullført et oppdrag i Irak, og blir hyllet ved hjemkomsten til sin lille hjemby i Texas. Han prøver å gjenopprette livet han la bak seg da han dro. Men når Brandon overraskende blir innkalt nok en gang, går det rundt for ham. Han akter ikke å vende tilbake, og tar opp kampen mot det amerikanske forsvaret. Men det er ikke alle som er enige med ham i avgjørelsen, og spørsmål reises om familiebånd og lojalitet til og fra venner og landet sitt.

## Rolleliste
* Ryan Phillippe i rollen som Brandon King
* Abbie Cornish i rollen som Michelle Overton
* Joseph Gordon-Levitt i rollen som Tommy Burgess
* Channing Tatum i rollen som Steve Shriver
* Rob Brown i rollen som Isaac 'Eyeball' Butler
* Timothy Olyphant i rollen som Lt. Col. Boot Miller
* Ciarán Hinds i rollen som Roy King
* Victor Rasuk i rollen som Rico Rodriguez
* Terry Quay i rollen som Al 'Preacher' Colson
* Steven Strait i rollen som Michael Colson
* Linda Emond i rollen som Ida King
* Matthew Scott Wilcox i rollen som Harvey
* Connett Brewer i rollen som Curtis
* Laurie Metcalf i rollen som Mrs. Colson
* Mark Richard i rollen som Pastor Colson
* Josef Sommer i rollen som Senator Orton Worrell
* Mamie Gummer i rollen som Jeanie Burgess
* Alex Frost i rollen som Shorty Shriver
* Chandra Washington i rollen som Mrs. Bitler
* Cora Cardona i rollen som Theresa Rodriguez
* Richard Dillard i rollen som Sheriff Boudreaux
* James D. Dever i rollen som Captain Dever
* Tory Kittles i rollen som Josh
* J.D. Evermore i rollen som Rainey
* Robert Farrior i rollen som Captain Greg MacDonald

## Eksterne lenker
* 
*
Huang Shen

**Huang Shen** (, født 1687 i Ninghua i provinsen Fujian i Kina, død 1772) var en kinesisk maler under Qing-dynastiet.  Hans stilnavn var *Gong shou* (恭壽) og *Gong Mao* (恭懋). Hans psevdonym var *Ying Piaozi* (癭瓢子).

Huang kom fra en fattig familie. He studerte malerkunsten under Shang Guanzhou (上官周). Han ble en fremradende kalligraf innen stilen kursivkalligrafi og fulgte den stiltradisjon som stammet fra Ni Zan. Han ble bedre kjent som stilistisk innovator som maler som en av de åtte eksentrikere fra Yangzhou. Han malte gjerne mennesker, var det gjerne vanlige mennesker, eller folk i en religiøs eller historisk kontekst. Hans mer kjente verker er *Den drukne munken* og *Hyrden Su Wu*.

## Referanser


## Litteratur
* Ci hai bian ji wei yuan hui (辞海编辑委员会）. Ci hai （辞海）. Shanghai: Shanghai ci shu chu ban she （上海辞书出版社）, 1979.

## Eksterne lenker
* 
* *Chinese Paintings in the Ashmolean Museum Oxford* (73) Oxford ISBN 1-85444-132-9
* National Palace Museum 
* China culture.org
* HK artclub
Björn Otto

**Björn Otto** (født 1977) er en tysk stavhopper. Han har sølvmedalje fra VM i friidrett innendørs 2012 som beste resultat.

## Karriere nasjonalt
Otto ble tysk ungdomsmester innendørs i 1996. I det tyske mesterskapet har han fått følgende medaljer:
* 2000: Sølv innendørs
* 2003: Bronse utendørs
* 2004: Sølv innendørs
* 2006: Bronse innendørs
* 2007: Gull innendørs
* 2009: Bronse utendørs
* 2012: Gull innendørs
* 2013: Gull innendørs

## Karriere internasjonalt
Han deltok i EM i friidrett innendørs 2000 i Gent, der han hoppet 5,50 meter, og kom på sjetteplass av de 8 som var kvalifisert til finalen. 

I Universiaden 2001 kom han på syvendeplass, men i Universiaden 2003 i Daegu fikk han bronse, bak Oleksandr Kortsjmid og Igor Pavlov. 

I 2004 ble han slått ut i kvalifiseringsrunden i VM i friidrett innendørs 2004, og i 2005 fikk han 4.-plass i EM innendørs og gull i Universiaden 2005. 

I EM i friidrett innendørs 2007 i Birmingham hoppet han 5,71 og fikk bronse. Senere på året deltok han i VM i friidrett 2007 i Osaka, der han kom på femteplass med 5,81, samme høyde som landsmannen Danny Ecker som fikk bronse. Neste VM han deltok var VM 2009, men her ble han slått ut i kvalifiseringsrunden, med 5,55 meter. 

I 2012 fikk han sin første VM-medalje. I VM i friidrett innendørs 2012 fikk han sølv, med høyden 5,80 meter. Renaud Lavillenie vant gullet, med 5,95 meter. Senere på året, i et stevne i Aachen i september, satte han ny tysk rekord utendørs med 6,01 meter. Han deltok også i sommer-OL 2012 i London, der han kom på 2.-plass. 

I EM i friidrett innendørs 2013 fikk han 2.-plass, bak franske Renaud Lavillenie. Otto hoppet her 5,76 meter.

## Referanser


## Eksterne lenker
* 
*  Profil hos European Athletics
*  Profil hos Leichtathletik.de
*  Profil hos Diamond League
Bestemorstua

**Bestemorstua** er klubbhuset til Innstrandens Idrettslag, hovedsakelig skigruppa, og ligger ved Bestemorenga, i Bodø. Huset fungerer som kafé- og konferanselokaler, og det er vanlig med langrennssrelaterte foredrag.
Chaekgye av Baekje

**Chaekgye av Baekje** (født ?, død 298) var 9. konge i det koreanske kongedømmet Baekje. Han var eldste sønn av kong Goi.

Hans kone, *Bogwa* (보과, 寶菓), var datter av guvernøren i Daifang-kommanderiet. Ifølge både den koreanske Samguk Sagi og den kinesiske Wei Zhi angrep kong Goi Daifang-kommanderiet i 246 og drepte guvernør Gong Zun.

Ekteskapsalliansen bidro til friksjon mellom Goguryeo og Baekje, etter at Goguryeo angrep Daifang i 286 og Chaekgye sendte tropper for å komme Daifang til unnsetning. Chaekgye fortifiserte Wiryeseong, Achafestningen og Sa-seong for å forsvare Hanelva og området rundt mot ventede angrep.

I 298 ble Baekje invadert av Maek-in (맥인, 貊人, trolig Dongye) og Lelang-kommanderiet, og Chaekgye ble drept.

## Referanser


## Eksterne lenker
*  Three-Kingdom Era: Koreans bring culture to Japan The Korea Times 25. november 2011
St. Dennis

**Saint Dennis** var en pikeskole i Edinburgh, Skottland.

Den andre verdenskrig betydde at St. Dennis, som mange andre skoler, måtte evakueres fra Edinburgh. Fra studieåret 1939/40 holdt skolen til på Drumlanrig Castle i Dumfries, Skottland.

Først ble *St. Denis* og *Cranley*, og i 1998 ble denne nye skolen slått sammen med et annet uavhengig pikeskolen, *St. Margarets* . Som et resultat av sammenslåingen med Cranley, St. Hilary og St. Margarets, er det i dag tre foreninger som støtter tidligere elever: The The St. Denis og Cranley Association, St. Margarets Association og The Cranley Club.
Det ble annonsert den 10. juni 2010 at skolen skulle stenges på slutten av studieåret, 29. juni 2011. Dette skyldes i stor gjeld som skolen hadde fått på grunn av lave elevtall og høyt antall ansatte.
Limitless

***Limitless*** er en amerikansk sci-fi-thriller fra 2011. Filmen er regissert av Neil Burger, og har Bradley Cooper, Robert De Niro og Abbie Cornish i hovedrollene. Filmen er basert på romanen *The Dark Fields* av Alan Glynn. Manuset er skrevet av Leslie Dixon.

## Handling
Eddie Morra (Bradley Cooper) er en New York-basert forfatter som ikke har det særlig godt med seg om dagen. Han lider av skrivesperre, i tillegg til at kjæresten Lindy (Abbie Cornish) har dumpet ham. Men én dag forandrer livet til Eddie seg fullstendig, da han møter Vernon (Johnny Whitworth), broren til hans eks-kone Melissa (Anna Friel). Vernon tilbyr ham en pille kalt NZT-48, som han hevder er under testing av profesjonelle doktorer og som vil løse alle hans problemer. Til tross for at Eddie er skeptisk, føler han at han ikke har noe å tape og tar pillen.

Til Eddies store overraskelse virker pillen; han kan nå bruke 100 % av hjernekapasiteten i stedet for de vanlige 20 %. Han blir ferdig med boken, og oppnår raskt rikdom ved hjelp av pillene, som han tar stadig flere av. Han bestemmer seg for å bli businessmann, og slik møter han den innflytelsesrike Carl Van Loon (Robert De Niro), samt at Lindy kommer tilbake til ham.

Men Eddie oppdager at NZT-48-pillen slett ikke er noe legegodkjent middel; det er et ekstra sterkt dop, som han må ta regelmessig - ellers dør han. Snart starter en evig og ikke minst farlig jakt på flere av pillene og dens opprinnelse - det viser seg nemlig at Van Loon har fått snusen i hva han driver med, og er beredt på å gjøre hva som helst for å få tak i mirakeldopet.

## Rolleliste
* Bradley Cooper i rollen som Eddie Morra
* Robert De Niro i rollen som Carl Van Loon
* Abbie Cornish i rollen som Lindy
* Andrew Howard i rollen som Gennady
* Anna Friel i rollen som Melissa
* Johnny Whitworth i rollen som Vernon
* Tomas Arana i rollen som Man in Tan Coat
* Robert John Burke i rollen som Pierce
* Darren Goldstein i rollen som Kevin Doyle
* Ned Eisenberg i rollen som Morris Brandt
* T.V. Carpio i rollen som Valerie
* Richard Bekins i rollen som Hank Atwood
* Patricia Kalember i rollen som Mrs. Atwood
* Cindy Katz i rollen som Marla Sutton
* Brian Anthony Wilson i rollen som Detective
* Rebecca Dayan i rollen som Rebecca Dayan
* Tom Bloom i rollen som Dunham
* Caroline Maria Winberg i rollen som Maria Winberg

## Trivia
* Shia LaBeouf skulle ha spilt Eddie Morra, men måtte trekke seg da han skadet armen alvorlig i en bilulykke i 2008.
* Elizabeth Banks var ryktet for å spille Abbie Cornishs rolle.

## Eksterne lenker
* 
*
Jinseong av Silla

**Dronning Jinseong av Silla** (koreansk hanja: 眞聖女王; hangeul: 진성여왕; revidert romanisering: *Jinseong Yeowang,*; død 897) var dronning av Silla, et av Koreas tre kongedømmer, fra 887 til 897. Hun var Sillas femtiførste hersker og tredje regjerende dronning; de to før henne var Seondeok av Silla og Jindeok av Silla på 600-tallet. Jinseongs regjeringstid ble slutten på Det forente Silla og begynnelsen på perioden som kalles de senere tre kongedømmer. 

Jinseong var datteren til kong Gyeongmun av Silla, og dermed den yngre søstera til de tidligere kongene Heongang og Jeonggang. Hun overtok tronen da begge hennes brødre hadde dødd uten ektefødte barn. 

I *[[Samguk Sagi]]* blir Jinseong bemerket for hennes umoralske og dårlige oppførsel, som inkluderte alt fra å ta imot bestikkelser til å bringe søte gutter til palasset for å utføre tvilsomme handlinger med dem. Hun hadde også en affære med høykommandant (*Gakgan*) Wihong. Det kan derimot også bemerkes av Samguk Sagi ble skrevet av konfucianister, som hadde et negativt syn på kvinnelige herskere. 

I Jinseongs regjeringstid brøt samfunnet sammen. Skatter kunne ikke lengre samles inn, og det militære vernepliktsystemet fungerte ikke. Yang Gil i nordvest og Gyeon Hwon i sørvest brukte denne urolige situasjonen til sin fordel, gjorde opprør og grunnla sine egne riker, som ble kjent som Taebong og Hubaekje. 

I 895 utnevnte Jinseong Heongangs illegitime sønn Gim Yo som kronprins. I den sjette månemåneden i 897 frasa hun seg tronen, og døde innen året var over. Hun ble gravlagt i Sajasa i Gyeongju.
Bodø og Omegn Idrettsforening

**Bodø og Omegn Idrettsforening** (**B.&O.I.** eller **B&OI**) er en idrettsforening og allianseidrettslag fra Bodø, Nordland. Klubben driver med idrettene orientering, turn, cheerleading og friidrett, i tillegg til en inaktiv langrennsgruppe. Klubben arrangerte NM i orientering i 2016.

## Historie

Klubben ble stiftet 14. desember 1894 og er en av Bodøs eldste idrettslag, og drev da kun med langrenn. Fra gammelt av, da Bodø var en liten handelsby omkranset av små landsbyer, holdt B&OI til i byen. Andre skiklubber da var FK Bodø/Glimt, som også holdt til i sentrum, IK Junkeren, fra Rønvika, og Innstrandens IL, som holdt til i området Mørkved, Hunstad, Bertnes og Støver.

Etter hvert kom nye idretter med i klubben, og i 1993 ble det bestemt av B&OI skulle bli et allianseidrettslag. Denne alliansen består av orienteringsgruppa, turngruppa, friidrettsgruppa, skigruppa, og allianseidrettslaget. Disse fem blir tilsammen B&OI-alliansen. De egne idrettene har egne lover og økonomi, men allianseidrettslaget er eier og forvalter av eiendommene klubbhuset, Skihytta og Hammarlibua, medeier i Mørkvedhallen BA og AL Bodømarkas venner. Allianselaget var tidligere også medeier i Bestemorstua BA. Allianseidrettslaget eier også logo, klubbfarger, den gamle premiesamlingen, samt retten til utdeling av hedersmedalje og æresmedlemskap.

## Eksterne lenker
* B&OI Orienterings hjemmesider
* B.&O.I.-Turns hjemmeside
Bunseo av Baekje

**Bunseo av Baekje** (født ?, død 304) var 10. konge i det koreanske kongedømmet Baekje. Han var eldste sønn av kong Chaekgye. Han fortsatte krigen mot det kinesiske Lelang-kommanderiet som drepte hans far.

I 304 erobret han den vestlige delen av Lelang. Ifølge Samguk Sagi sendte kommanderiets guvernør en drapsmann som lyktes i å forgifte Bunseo.

Som en følge av Bunseos død, ble en etterfølger av den åttende kongen, Goi, som var en rivaliserende kongelinje til den som nedstammet fra den femte kongen, Chogo kronet. Gois kongelinje vendte tilbake for en kort stund, da Bunseos sønn Gye ble Baekjes tolvte konge i 344.

## Referanser


## Eksterne lenker
*  Three-Kingdom Era: Koreans bring culture to Japan The Korea Times 25. november 2011
Isidor Torkar

**Isidor Torkar** (født 17. august 1960 i Slovenia) er en svensk skuespiller. Han startet sin karriere ved Skånska teatern i Landskrona i 1975 og arbeidet der som amatørskuespiller til 1982, da han ble profesjonell skuespiller.

## Filmografi (utvalg)
* 1993 - *[[Maclean]]* (TV)
* 1994 - *[[Mördare utan ansikte]]* (TV)
* 1994 - *[[Döda danskar räknas inte]]* (TV)
* 1996 - *[[Mysteriet på Greveholm]]* (TV (*[[Julkalendern]]*))
* 1998 - *[[Dolly & Dolly]]* (TV)
* 1999 - *[[Bornholms stemme]]*
* 1999 - *[[Vuxna människor]]*
* 2000 - *[[Ronny & Julia]]* (TV (*[[Julkalendern]]*))
* 2001 - *[[Fru Marianne]]* (TV)
* 2002 - *[[Den 5:e kvinnan]]*
* 2005 - *[[Wallander – Brødrene]]*
* 2006 - *[[Frostbiten]]*
* 2006 - *[[Emblas hemlighet]]* (TV)
* 2006 - *[[Wallander – Fotografen]]*

## Referanser


## Eksterne lenker
* 
* 
* Svensk filmdatabas
Skivika bydel

**Skivika** er en bydel i Bodø som ligger på Nordsia av Rønvikfjellet. Fjellene skiller Skivika og nabobydelen Løpsmark fra resten av byen, men regnes som bydeler siden de ligger under 800 meter fra bygrensen. Befolkningstettheten er av landets tetteste, der *tettstedet* Løpsmarka (der ca. halvparten er Skivka) er landets tredje tettest befolkede tettsted. Bydelen har  innbyggere per 3. november 2001.

## Referanser
Rønvikfjellet

**Rønvikfjellet** er fjellryggen øst for bydelen Rønvika i Bodø. Selve Rønvikfjellet er kun området rundt Turisthytta, men ofte blir Pollfjellet og Keiservarden regnet med. Fjellet er et av Bodøs mest populære turmål, og mye av fjellet er dekt av stier.
Nordsiden (Bodø)

**Nordsiden i [[Bodø]]** er en fellesnevner for Skivika og Løpsmarka, som blir skilt fra resten av byen av Rønvikfjellet. Siden området ikke har noen industri, er det et av landets tettest befolkede områder.
Langåsen

**Langåsen** er et strøk i bydelen Rønvika i Bodø. Deler av åsen er ikke bebygd og har mange minner fra andre verdenskrig, som bunkere. Skogen der er ofte et turmål for småbarnsfamilier.
Turisthytta i Bodø

**Turisthytta i Bodø** er ei hytte som står på Rønvikfjellet i Bodø. 
Turisthytta er et kjent landemerke fra fjellene i Bodø. 
Lokalene ble før brukt som kafé.
Turisthytta ble i 2004 kjøpt av Eaglewatch Eiendom AS som omgjorde tomt og bygning til et dokumentasjonssenter for havørn.
Senere solgte de det videre til Ørnestedet Bodø AS som ønsker å bygge hotell på tomten.

## Referanser




## Eksterne lenker
* 
* Arne Engmos nettside *facebodoe.com* «Gamle Bodø i bilder »